PARANEMISKOULU
KUUNTELE JA PARANE 2/2
Hei. Olen pastori Jaanus Ringmäe. Jatkamme edellisen jakson aiheesta.
Paranemiskoulumme tarkoitus on julistaa Jumalan sanaa -
ennen kaikkea sairaille, jotta Jumala voisi heidät parantaa.
Tee siis parhaasi kuullaksesi sen, mitä Jumala haluaa sinulle puhua.
Kirjoita ylös Raamatun jakeita ja ala soveltaa niitä elämääsi, -
jotta saisit nähdä ihmeen! Älä vaan suhtaudu tähän lähetykseen -
kuin muihin ohjelmiin, vaan tutki Jumalan sanaa yhdessä kanssani.
Tarkastelen tänään joitakin edellisenkin lähetyksen asioita.
Aloitetaan jälleen otsikosta, joka on "Kuuntele ja parane."
KUUNTELE JA PARANE
Ei ole yhdentekevää se, miten me Jumalan sanaa kuuntelemme.
Luen Raamatusta Sananlaskut 4:20, jossa sanotaan: -
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään;
sillä ne ovat elämä sille, joka ne löytää, -
ja lääke koko hänen ruumiillensa.
Yli kaiken varottavan varjele sydämesi, sillä sieltä elämä lähtee."
Tästä Raamatun kohdasta saamme selkeän reseptin parantuaksemme.
Ohjetta tulee seurata huomioiden tarkkaan, mitä Jumala meille sanoo.
Emme saavuta yhtäkään tulosta, jos emme noudata Jumalan sanaa täysin.
Kirjaan uudestaan ylös nämä muutamat tärkeät periaatteet.
Meidän tulee päättää keskittää huomioimme Jumalan sanaan, -
eli Keskitä huomio.
Jumalan sanan kuunteleminen on omalla vastuullasi.
Se perustuu vapaaehtoiseen ja tietoiseen päätökseesi -
keskittyä Jumalan sanaan siten, että sana voi kätkeytyä sydämeesi.
Yleensä se tapahtuu joko Jumalan sanaa kuuntelemalla tai lukemalla.
Tätä Raamatun kohtaa sinun tulee tutkia todella syventyen, jotta -
sen sanoma uppoaisi sydämeesi alkaen vaikuttamaan kuten lääke.
Jatkan tästä edelleen Luukkaan evankeliumiin.
Luuk. 5:1 näyttää ihmisten suhtautumisen Jumalan sanaan.
"Kun kansa tunkeutui hänen ympärilleen -
kuulemaan Jumalan sanaa ja hän seisoi Gennesaretin järven rannalla"
Eli paikalle kokoontui suuri joukko ihmisiä, ja -
kuullakseen Jumalan sanaa, he ryhtyivät suorastaan tungeksimaan!
Janomme määrä Jumalan sanaa koh- taan on suorassa suhteessa tuloksiin.
Se, kuinka ikävöit ja janoat Jumalan sanan kosketusta, -
avaa mahdollisuuden myös ihmeille. Hieman edempänä sanotaan: -
"Mutta sanoma hänestä levisi vielä enemmän; ja paljon kansaa -
kokoontui kuulemaan häntä ja parantuakseen vaivoistansa."
Kokeakseen ihmeen, on oltava siellä missä Jumalan sanaa puhutaan.
He jotka eivät tule kuuntelemaan, putoavat pois -
tästä ihmeitä kokevasta ryhmästä.
Seurakunnassa käyminen, Jumalan sanan kuuntelu ja lukeminen ovat -
yhtä tärkeitä kuin oma päätös olla siellä, jossa Jumala voi puhua.
Kuten tässä: he tulivat paikalle haluten kuunnella Jumalan sanaa.
Välillä ihmiset haluavat ihmeiden tapahtuvan heti, vaikka he eivät ole -
valmiita tarkkaavaisesti kuuntelemaan Jumalan sanaa.
Voimme pyytää pappia rukoilemaan terveytemme tai muun puolesta, -
mutta ensin meidän tulisi tutkia, mitä Jumalan sana puhuu asiasta, -
ja vasta sitten pyytää esirukousta saadaksemme näkyviä tuloksia.
Katsotaan, mitä Luuk. 6:17-19 sanotaan: -
"Ja hän astui alas heidän kanssaan ja seisahtui lakealle paikalle;
ja siellä oli suuri joukko hänen opetuslapsiaan ja paljon kansaa -
kaikesta Juudeasta ja Jerusalemista ja Tyyron ja Siidonin rantamaasta.
Nämä olivat saapuneet kuulemaan häntä ja parantuakseen taudeistansa.
Ja myös ne, jotka olivat saastaisten henkien vaivaamia, tulivat terveiksi.
Ja kaikki kansa tahtoi päästä koskettamaan häntä, -
koska hänestä lähti voima, joka paransi kaikki."
Eli Jumalan sanaa kuuntelemaan tulevat ihmiset -
saavat nähdä ihmeitä myös omassa elämässään.
Päästäkseen kuuntelemaan sanaa, ihmiset kulkivat pitkiä matkoja.
Kartasta näkee, missä sijaitsivat Tyyron ja Siidonin rantamaa.
Kohta jossa he kokoontuivat, oli varmaankin Genessaretin rannalla -
eli lähellä paikkaa, jossa myöhemmin pidettiin vuorisaarna.
Etäisyydet olivat pitkiä, eikä autoja siihen aikaan ollut.
Jotkut kulkivat ehkä eläimen selässä, mutta suurin osa jalan.
Aikanaan ollessani tuore kristitty, asuin Tallinnan ulkopuolella.
Minulla ei ollut autoa, eikä muutakaan kulkuvälinettä lähellä.
Rautatieasemalle oli n. 5-6 km.
Sinne ajoin polkupyörällä lauantai-iltaisin, -
jolloin halusin päästä seurakunnan kokoukseen.
Junalla pääsin seurakuntaan kuuntelemaan Jumalan sanaa.
Illalla palasin, otin pyörän ja poljin takaisin kotiin.
Kerran pyörä varastettiin, mutta en antanut sen estää, vaan tulin -
aina paikan päälle keinolla millä hyvänsä, kuullakseni Jumalan sanaa.
Olen käynyt eri konferensseissa maapallon toisella puolella.
Kyse ei ole pelkästä ulkomailla käymisestä, vaan kaipuusta siihen -
mitä Jumala haluaa juuri siellä minulle sanoa ja elämässäni tehdä.
Samanlaisin odotuksin kannattaa sunnuntaisin tulla seurakuntaan -
kuulemaan Jumalan sanaa, jotta se saisi tehdä elämässämme ihmeitä.
Entä kuinka ikävöiden Jumalan sanaa lähestyt? Tungeksien vai miten..?
Sillä on merkitystä, sillä siitä voi paranemisen ihme käynnistyä.
Jatketaan aiheen käsittelyä uudella kysymyksellä.
Kuinka ja mitä me kuuntelemme, eli: Mitä te kuuntelette?
Markus 4:24, kohta jossa Jeesus puhuu, kuuluu näin: -
"Ja hän sanoi heille: "Ottakaa vaari siitä, mitä kuulette; -
millä mitalla te mittaatte, sillä teille mitataan, vieläpä teille lisätäänkin."
Olen seurakunnassa usein kuullut yhden mielenkiintoisen vertauksen.
Voit tulla seurakuntaan mukanasi kuvainnollinen teelusikka -
ammentaaksesi Jumalalta vain teelusikallisen verran jotakin...
Voit myös valita ruokalusikan, kauhan tai suuren ämpärin.
Voit saapua suuren säiliöauton tai sellaisen laivan kanssa, -
johon mahtuu paljon polttoainetta. Meidän tulee siis tietoisesti -
päättää, kuinka paljon annamme Jumalalle tilaa toimia elämässämme.
Samoin tulee antaa tilaa myös sille, miten ja mitä kuuntelemme.
Se mitä kuuntelemme, on valinta.
Tulee tehdä päätös olla kuuntelematta jatkuvasti negatiivisia uutisia...
Usein lehtien pääotsikoiksi valitaan negatiiviset tapahtumat, -
sillä ne herättävät tunteita. Mutta Jumalan puhe meille onkin hyvää.
Meidän tulee valita olla kuuntelematta asioita, -
jotka herättävät meissä pelkoa ja kauhua. Kuunnellaan sen sijaan -
Jumalan sanaa, joka antaa meille rauhan, ilon ja paranemisen.
Päättäessämme kuunnella jotakin tiettyä, luovumme jostakin muusta.
Kuunnellaan negatiivisten asioiden sijaan, mitä Jumala haluaa sanoa.
Haluammeko kuunnella negatiivisia ennusteita terveydestämme, -
vai kuuntelemmeko Jumalaa, joka sanoo haluavansa parantaa meidät.
Eli Jumalan avun suuruus ja määrä riippuu meistä itsestämme.
Mitä odotamme - ja minkälaista Jumalan puhetta janoamme?
Paneudun vielä muutamiin kertomuksiin joista selviää, -
kuinka Jumalan sanan kuunteleminen edelsi Hänen tekemiään ihmeitä.
Useille on varmaan tuttu Raamatun kohta Mark. 5:25-27, -
eli tarina verenvuotoa sairastaneesta naisesta.
"Ja siellä oli nainen, joka oli sairastanut verenjuoksua -
kaksitoista vuotta ja paljon kärsinyt monen lääkärin käsissä -
ja kuluttanut kaiken omaisuutensa saamatta mitään apua, -
pikemminkin käyden huonommaksi. Tämä oli kuullut Jeesuksesta..."
Taas sama periaate. Eli ihme alkoi, kun "Tämä oli kuullut Jeesuksesta."
"...tuli kansanjoukossa takaapäin ja koski hänen vaippaansa; -
sillä hän sanoi: "Kunhan vain saan koskettaa edes hänen vaatteitaan, -
niin tulen terveeksi". Ja heti hänen verensä lähde kuivui, -
ja hän tunsi ruumiissansa, että oli parantunut vaivastaan.
Ja heti kun Jeesus itsessään tunsi, että voimaa oli hänestä lähtenyt, -
kääntyi hän väkijoukossa ja sanoi: "Kuka koski minun vaatteisiini?"
Niin hänen opetuslapsensa sanoivat hänelle: "Sinä näet kansanjoukon -
tungeskelevan ympärilläsi ja sanot: 'Kuka minuun koski?' "
"Niin nainen pelkäsi ja vapisi, koska hän tiesi, mitä hänelle oli tapahtunut,-
ja tuli ja lankesi maahan hänen eteen- sä ja sanoi hänelle koko totuuden.
Mutta Jeesus sanoi hänelle: "Tyttäreni, sinun uskosi -
on tehnyt sinut terveeksi. Mene rauhaan ja ole terve vaivastasi."
Naisen elämä oli pidemmän aikaa ollut jatkuvaa alamäkeä.
Hän oli käynyt useilla lääkäreillä kuluttaen kaiken omaisuutensa.
Ehkä hän oli koditonkin, mutta sairaus oli ja pysyi samanlaisena.
On tosi surullista, kun sairaus on lähes tuhonnut ihmisen elämän -
suistaen hänet elämänsä pohjalle.
Jae 27 alkaa mielenkiintoisesti: -
"Tämä oli kuullut Jeesuksesta...", eli hän oli kuullut....
Yhtäkkiä koko tarinaan tulee äkkikäännös!
Sanoma Jeesuksesta käänsi koko hänen kohtalonsa täysin.
Kaiken omaisuutensa menettäneenä, hän kuulee Jeesuksesta...
Siitä hetkestä hän alkoi miettiä ja puhua vakuuttuneena siitä, että -
paranisi heti, kunhan vain pääsisi koskettamaan edes Hänen viittaansa.
Jeesuksesta kuuleminen ja Jumalan sanan kuuntelu johtivat ihmeeseen.
Sinunkin ihmeesi alkaa Jumalan sanan kuuntelemisesta.
Asetu tähän Jumalan sanan kuulijan asemaan, jotta sana voi lääkitä.
Kun tänään tutkit näitä Raamatun kohtia, samaistu niihin -
huolimatta toivottomuuden tunteesta tai lääkäreiden sanomisista...
Kuka tietää - ehkä kuulemasi sana on Jumalan puhetta juuri sinulle, -
jotta kohtalosi kääntyisi kuten tällä kertomuksen naisella.
Näkisit elämäsi lähtevän nousuun ja ulospääsyn tilanteestasi -
Jumalan näyttäessä voimansa sinun elämässäsi.
Naisen koskettua Jeesuksen viittaa, Jumalan voima paransi hänet.
Joku voi sanoa, että: "No, Jumala parantaa jos parantaa..."
Nainen ymmärsi kuulemansa sanoman vaikuttavan ihmeen tapahtumiseen.
Hän ei jäänyt vain passiivisesti odottamaan, vaan tarttui sanomaan -
nähden siinä mahdollisuuden saada Jumalalta apua.
Saamme tänäänkin tutkia Jumalan sanaa ja tallentaa sydämeen -
nähdäksemme, kuinka sana tuo elämäämme ihmeen.
Älä vaan luovuta siksi, että tilanne tai sairaus on niin vaikea.
Jumala haluaa parantaa sinut samoin kuin tämän verenjuoksuisen naisen.
Joten katso, miten sinä voit vaikuttaa ihmeen tapahtumiseen.
Katson vielä yhtä Raamatun lukua, eli Jesaja 55:10-11.
"Sillä niinkuin sade ja lumi, joka taivaasta tulee, ei sinne palaja, -
vaan kostuttaa maan, tekee sen hedelmälliseksi ja kasvavaksi, -
antaa kylväjälle siemenen ja syöjälle leivän, -
niin on myös minun sanani, joka minun suustani lähtee:
ei se minun tyköni tyhjänä palaja, vaan tekee sen, mikä minulle -
otollista on, ja saa menestymään sen, mitä varten minä sen lähetin."
Eli kun Jumala on lähettänyt sanansa, kantaa se hedelmää.
Kun löytyy ihminen joka tarttuu tähän sanaan, -
sana toimii sen mukaan mitä varten se on lähetetty.
Jumala on lähettänyt sanansa meille lääkkeeksi - Hän on lääkitsijämme.
Sanaan itseensä sisältyy voima, joka aikaansaa sinussa ihmeen.
Ota tänään kuulemasi sana vastaan, "sillä niinkuin sade ja lumi, -
joka taivaasta tulee, ei sinne palaja, vaan kostuttaa maan..."
Jumalan suusta lähtenyt sana toimii näin myös sinun elämässäsi.
Jumala ei koskaan valehtele, joten Hänen sanansa koskee myös sinua.
Katsotaan vielä Psalmien kohtaa 107:20, jossa sanotaan: -
"Hän lähetti sanansa ja paransi heidät ja pelasti heidät haudasta."
Jumalan meille lähettämä sana pitää sisällään parantavan voiman.
Sana pelastaa meidät ja tuo meille ratkaisuja.
Jumala on lähettänyt sanansa myös Jeesuksen kautta, -
ja Hän haluaa parantaa myös sinut.
Katson Markuksen evankeliumia vielä - sekin on mielenkiintoinen.
Tästä näemme syitä siihen, miksi ihmeitä ei aina tapahdukaan.
Tämän Raamatun kohdan sisältö on mielenkiintoinen, eli Mark. 6:1-6.
"Ja hän lähti sieltä ja meni kotikaupunkiinsa, -
ja hänen opetuslapsensa seurasivat häntä.
Ja kun tuli sapatti, rupesi hän opettamaan synagoogassa;
ja häntä kuullessaan monet hämmästyivät ja sanoivat:
"Mistä tällä on kaikki tämä, ja mikä on se viisaus, joka on hänelle annettu?
Ja mitä senkaltaiset voimalliset teot, -
jotka tapahtuvat hänen kättensä kautta?
Eikö tämä ole se rakentaja, Marian poika...?
Ja he loukkaantuivat häneen.
Niin Jeesus sanoi heille: "Ei ole profeetta halveksittu muualla kuin -
kotikaupungissaan ja sukulaistensa kesken ja kodissaan".
Ja hän ei voinut siellä tehdä mitään voimallista tekoa, paitsi että paransi -
joitakuita sairaita panemalla kätensä heidän päälleen.
Ja hän ihmetteli heidän epäuskoansa.
Ja hän vaelsi ympäristössä, kulkien kylästä kylään, ja opetti."
Huomasitko tähän sisältyneen mielenkiintoisen lauseparren?
5. jae: "Ja hän ei voinut siellä tehdä mitään voimallista tekoa, -
paitsi että paransi joitakuita sairaita -
panemalla kätensä heidän päälleen."
Kuulostaa oudolta kun sanotaan, että "Jeesus ei voinut..."
Monet eivät voisi sitä uskoakaan, -
mutta Raamatusta selviää syy sille, miksi näin tapahtui.
Jeesuksen taustoja kuvailtaessa -
kerrotaan, että "he loukkaantuivat häneen".
Voi olla, että jostakin syystä joku tietty saarnaaja ei miellytä.
Se voi johtua puhetavasta, saarnan sisällöstä tai jostakin muusta...
Tai saarnaajasta ollaan tietävinään jotain, ehkä epäoleellistakin -
kuten tässä, jossa väki loukkaantui johtuen Jeesuksen taustasta.
Kuva hänestä ei vastannut heidän odotuksiaan, eikä hänestä pidetty.
He päättivät olla kuuntelematta ja huomioimatta hänen puheitaan.
Se rajoitti Jeesuksen toimimista ihmeiden tekijänä.
Jotkut yksittäiset ihmiset saivat avun, mutta monet jäivät ilman.
6. jae jatkuu: "Ja hän ihmetteli heidän epäuskoansa..."
Epäuskon ilmeinen syy oli se, että he eivät kuunnelleet Jumalan sanaa.
Palaamme siis takaisin erittäin tärkeään, Jumalan sanan kuunteluun.
Jumalan sanan kuuntelijat ovat heitä, jotka saavat myös avun.
Älä anna jonkin saarnaajan tyylin tai minkään aiheuttaa mielipahaa, -
sillä hänen jakamansa sanoma on se tärkein.
Jeesuksen saarnatessa häneenkin loukkaannuttiin, jonka vuoksi -
Jumala ei voinut tehdä heidän elämässään ihmeitä.
Meilläkin on iso rooli siinä, voiko Jumala toimia elämässämme, vai ei.
Kuvaan astuu ihmisen vapaa tahto.
Ihminen, joka päättää kääntyä Jumalan puoleen -
haluten Hänen apuaan ja ikävöiden Hänen sanaansa, saa todellisen avun.
Hän tarttuu Jumalan sanaan ja näkee sen tarjoamat ratkaisut.
Palaan vielä niihin totuuksiin, joita käsittelin alussa.
Meidän tulee päivittäin päättää asettua Jumalan sanan ääreen -
voidaksemme tutkia sitä henkilökohtaisesti.
Avataan uudestaan Sananlaskut 4:20 -
" Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään;
sillä ne ovat elämä sille, joka ne löytää, -
ja lääke koko hänen ruumiillensa."
Tässä Raamatun kohdassa meillä on resepti: -
Kiinnitä huomiosi Jumalan sanaan, kuuntele ja lue Jumalan sanaa.
Ja mielenkiintoisesti sanotaan: "...joka ne sanat löytää..."
Joku voi miettiä, mitä Jumalan sanojen löytäminen tarkoittaa.
Meidän tulee ymmärtää, kuinka Jumala avaa meille asioita.
Keskitymme sanomaan, joka aukeaa meille saavutettuaan sydämemme.
Sama kohta jatkuu: "...ja lääke koko hänen ruumiillensa".
Lääkkeen vaikutuksen alkamiseen kuluu aina jonkin verran aikaa.
Jumalan sana toimii samoin. Älä siksi odota ihmeitä ihan heti, -
vaikka tekee Jumala toki niitäkin. Sen sijaan, -
tallenna sydämeesi Jumalan sanaa, ja tee se säännöllisesti.
Muistan tarinan naisesta, joka oli kuunnellut -
paranemiseen liittyviä saarnoja.
Siihen aikaan niitä nauhoituksia kuunneltiin paljon magnetofonilla.
Tällä naisella oli vakava ongelma, sillä hänen toinen jalkansa -
oli syntymästä saakka ollut väärä ja vääntynyt niin pahasti, -
ettei sillä voinut liikkua, eikä siihen voinut tukeutua.
Se esti työnteon, mutta hän päätti alkaa kuuntelemaan Jumalan sanaa.
Hän kuunteli n. 6 kk:n ajan sanomaa Jumalan parantavasta voimasta -
tosi säännöllisesti, jonka jälkeen Jumalan voima alkoi toimia.
Se vääntynyt jalka alkoi päivä päivältä hitaasti oikenemaan.
Kaikki luut suoristuivat oikeaan asentoon.
Ja noin 6 kuukauden kuluttua jalka oli täysin suora ja terve.
Hän saattoi käyttää tavallisia kenkiä. Jumala oli tehnyt ihmeen!
Se oli mahdollista, koska nainen tutki ja paneutui Jumalan sanaan.
Toimi sinä samoin. Etsi Raamatusta ne totuudet ja periaatteet, -
jotka puhuvat nimenomaan paranemisesta.
Eli aloita esim. jo lukemastani kohdasta Sananl. 4:20 eli siitä, -
kuinka Jumalan sanaa tulee kuunnella, ja ala mietiskellä sitä.
Ajattele sanomaa. Mitä Jumala puhuu sen kautta sinulle?
Kuuntele, jotta Jumala voi koskettaa sinua ja samalla myös parantaa.
Jakeesta 4:21 eteenpäin: "Älkööt ne väistykö silmistäsi, -
kätke ne sydämesi sisimpään..." Eli kyse on jatkuvasta toiminnasta.
Siitä ei kannata koskaan luopua! Jumalan ihme toimii elämässäsi, -
kun tartut Jumalan sanaan, kuuntelet - ja myös luet sitä.
Kolmea tarvitaan: keskittynyttä huomiota, kuuntelua ja lukemista, -
jotta pääset näkemään Jumalan hämmästyttäviä ihmeitä elämässäsi.
Nyt kun olet seurannut ohjelman, käy asiat vielä läpi, ja kertaa...
Katso myös ohjelmamme uusintoja saadaksesi nähdä -
tämän sanoman tuomia muutoksia ja ihmeitä elämässäsi.
Jumala on parantajasi tänäänkin.
Tallinnan Hoosianna-seurakunnan paranemiskoulu
Suomennos: Irene Tarkka